Nilufar Usmonova: Munisa Rizayeva bilan hech qachon do‘st bo‘lmaganmiz

Nilufar Usmonova – shartaki, o‘ylaginini gapiradigan xonanda. Ko‘pchilik buni uning Yulduzning qiziligiga, erka, tannozlikka yo‘yishi mumkin. Biroq xonandadagi dangalchilik ortida tannozlik emas, haqiqatni aytishga undaydigan kuch yotadi, deb yozadi “Qalampir.uz”.

U bugungi san’at haqida gapirar ekan, hozirgi san’atkorlar qatorida emasligiga, bugungi san’at ancha loyqalanib ketgani va bu loyqalangan san’atda o‘zi yo‘qligidan xursand bo‘lishini aytdi.
Qanchadan-qancha san’atkorlar ko‘chada bilganini qilib yuribdi. Ularni deb hammaning nomi qora bo‘lyapti, odamlar qo‘lini bigiz qilib ko‘rsatyapti.
Nilufar Usmonova
Xonanda bugungi san’atkorlar bilan munosabati haqida gap ochilganda, hamma bilan yaxshi aloqada ekanini, biroq qo‘shiqlarini tinglamasligini aytar ekan, Munisa Rizayeva bilan munosabatlariga ham to‘xtalib o‘tdi.
Munisa bilan hech qachon do‘st bo‘lmaganmiz. Men u qizni yaxshi tanimayman ham. Xalqning san’atkori, ishlayapti, qo‘shiq aytyapti, pul topyapti, asal bilan qand olib yesin. Hamma birinchi chiqqanda o‘zini ko‘rsatgisi, uni-buni gapirib ko‘rgisi keladi. Aytishadi-ku, “Kecha keldim yugurib, neni beray sug‘urib”.
Nilufar Usmonova
Xonanda ijtimoiy tarmoqlardagi so‘zlashuvlari, unga joylaydigan suratlari va videolari haqida gapirar ekan, nojo‘ya ish qilmagani, videolariga bo‘lgan tanqidlarni qabul qila olmasligi, yomon izoh qoldirganlarni sahifasidan o‘chirib yuborishini yoki ularga ham haqoratli so‘zlar bilan javob yozishini ochiq aytdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.